《春晚杂兴四首 其一》
宋代·方一夔

未妨行乐少年场，倚徙东风醉一觞。芳树染成啼血艳，落花流出涨痕香。

阴阴春色和天老，脉脉愁情共水长。坐阅流年能几见，菱花应笑鬓边霜。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。